text: Danmarks strikkedronning fra Fanø får iværksætterpris
  23 april 2015 kl. 18.52
  Christel Seyfarth er torsdag aften kåret som årets ildsjæl og iværksætter i Danmark.
  
  Christel Seyfarth blev i januar kåret til Region Syddanmarks regionale ildsjæl - nu har hun også taget den nationale pris.
  Det er Ministeriet for By, Bolig og Landdistrikter, der uddeler prisen.
  Begrundelsen for Christel Seyfarth får prisen i 2015 er, at hun står bag den succesrige strikkefestival på Fanø.
  Hun har formået at skabe opbakning til festivalen i hele lokalsamfundet, hvilket betyder, at festivalen i høj grad beror på, at frivillige kræfter yder et stort stykke arbejde både før, under og efter festivalen.
  Samtidig bidrager begivenheden til at tiltrække turister til Fanø i september måned, der ellers må betragtes som ydersæson på øen.
  Strikkefestivalen er blevet et tilløbsstykke fra hele verden, med op mod 10.000 gæster. Og en omsætningen til øen på 40 mio. kroner.
  Christel Seyfarth er også den en af to dommere TV SYDs underholdningsprogrammer Den Store Strikkedyst, hvor sæson 2 senes til efteråret 2015.
  Christel Seyfarth har sendt os denne mobiloptagelse i dag efter kåringen som årets iværksætter og ildsjæl (Varighed 0'30 sekunder)
  